Kate het soos altyd stylvol gelyk in 'n roomwit rok en 'n interessante bypassende hoed met wit blomme op haar kop. Skoonsus Meghan, hertogin van Sussex, het ewe mooi in 'n olyfgroen uitrusting gelyk.
Ná die doop het die trotse ouers 'n intieme tee by Clarence-huis gehou. 'n Laag van hul troukoek van 2011 is aan gaste voorgesit.
Volgens Harper's Bazaar is dit koninklike tradisie dat 'n paartjie se troukoek vir hul eerste kind se doop gehou word. Maar William en Kate het besluit om 'n laag vir elk van hul kinders te hou.